runetrust/blame-folketinget-dk huggingface dataset:
Leif Mikkelsen (LA), 2015-05-07:
Vi ved jo, at Tilsynet med Efterretningstjenesterne blev oprettet i januar 2014, og det er et særligt uafhængigt kontrolorgan, der fører tilsyn med, at Politiets Efterretningstjeneste og Forsvarets Efterretningstjeneste behandler oplysninger om fysiske og juridiske personer i overensstemmelse med lovgivningen.
Frode Sørensen (S), 2005-04-20:
Og der vil jeg bare gøre opmærksom på, at det ikke er noget, jeg har opfundet i min egen visdom, det er finansområdets brancheforening, Finansrådet, der i et skrift gør opmærksom på, at de ikke kan gå ind for den mulighed, fordi det kan lokke nogle ud i uføre.
Peter Skaarup (DF), 2022-04-19:
Jeg synes også, at det lidt lyder som en dobbeltstraf, hvis en ejer af f.eks. en natklub – hvis der er anklager om diskrimination – både skal straffes ved at betale en kompensation til dem, der er blevet diskrimineret, og oven i det kan risikere at miste alkoholbevillingen.
Karen Højte Jensen (KF), 1997-11-06:
Alt er ikke perfekt, men alt er bestemt heller ikke skidt, selv om noget kan gøres bedre. Det er min opfattelse, at tryghed er utrolig afgørende for kvaliteten af de ældres tilværelse: Tryghed ved at færdes på gaderne, tryghed over for indbrud, og her er det godt, at politiforliget med regeringen er blevet genforhandlet, så vi får mere politi.
Martin Henriksen (DF), 2009-02-20:
Realiteten er jo den, at det er meget muligt, at man kan spørge: Hvad gør et enkelt badeforhæng, hvad gør det, at man laver en madordning, hvor der kun er halalslagtet kød, og hvad gør det, at man giver fri på en skoledag i ramadanen?
Mai Mercado (KF), 2014-12-17:
Nu går vi jo ind i et valgkampsår, og der mener jeg da bare at det er at stikke blår i øjnene på de vælgere, som tror på, at der kommer et opsving, når det, de i virkeligheden kan se frem til, er at miste deres arbejde, fordi regeringen jo har valgt ikke at introducere nogen som helst vækstinitiativer, som skaber arbejdspladser, med det finanslovsforslag, som regeringen vil stemme igennem.
Karsten Hønge (SF), 2024-05-29:
Da fru Aki-Matilda Høegh-Dam, helt berettiget, tror jeg, pegede på mangler og udfordringer i justitsvæsenet og i kapaciteten på anstalten i Nuuk, synes jeg, det måske var naturligt at stille spørgsmålet: Hvad er Siumuts plan for at hjemtage området?
Christine Antorini (S), 2008-05-08:
Om gruppearbejdet vil jeg sige: Jo, det har faktisk konsekvenser, for det, der jo sker, er, at hvis man får at vide, at ja, I må da gerne lave en gruppeopgave, I skal bare være klar over, at hvis den overhovedet skal tælle, så skal I skrive navn på hvert afsnit, og hvis ikke I vil skrive navn på hvert afsnit - og det kan man selvfølgelig ikke, for det er meningsløst i forhold til, at man har lavet en fælles projektopgave – så må den opgave, I har lavet, ikke tælle med i karakteren.
Simon Emil Ammitzbøll (RV), 2007-03-21:
Jeg går ud fra, at man så kan drage en parallel til den telefonopringning, som ministeren har været så elskværdig at berige DR's bestyrelsesformand med året efter, og som Jørgen Kleener betegner som: Jeg har netop modtaget en ordentlig skideballe fra chefen for KUM, altså kulturministeren.
Birthe Skaarup (DF), 1998-12-03:
Det er noget, vi er utrolig glade for i Dansk Folkeparti, det tror jeg også at de er i rigtig mange andre partier, og derfor er der jo et stort flertal, der netop støtter Dansk Folkepartis forslag til vedtagelse. Man kan meget her i livet, vil jeg sige til hr. Tom
Bertel Haarder (V), 2009-03-12:
Nu er det tid at træde ud af den her i miljøtiåret, her i det år, hvor Danmark er centrum for hele verdens optagethed af klimaproblemstillingen, som jo mildest talt er en naturvidenskabelig problemstilling - som i øvrigt netop har holdt flere tusinde forskere beskæftiget her i København det sidste par dage og tidligere tusind forskere i Århus.
Ole M. Nielsen (KRF), 2000-04-28:
Jeg kan godt forstå, at man fandt den så ringe, at den er blevet skjult og makuleret, eller hvad den nu er, blevet ændret i hvert fald. Jeg er så glad, at jeg tror på, at det mere er ministerens papir, denne rapport - det skulle forstås som en tillidserklæring til ministeren - det tror jeg bestemt at det er, og det er jeg helt tryg ved.
Per Stig Møller (KF), 2007-03-28:
Selv om vi godt ved, at de russiske myndigheder ikke bryder sig om at høre dette og helst vil betegne situationen som normal – f.eks. i præsident Putins tale for nylig i München – kan der dog spores en ændring i den russiske tilgang til dette problem, for de russiske myndigheder har erkendt, at der må tales om sagerne.
Torsten Schack Pedersen (V), 2016-05-13:
Jeg glæder mig sådan set over, at det, vi har set oven på de stigende bidragssatser, som er udgangspunktet i den her diskussion, jo har været, at andre realkreditinstitutter har været noget mere offensivt på banen, har tilbudt at skifte billigere og komme med nogle skarpere tilbud.
Anne-Marie Meldgaard (S), 2003-01-29:
Ikke blot de ordblinde selv, men også samfundsøkonomien vil have gavn af vores forslag, og SiD mener, at hvis man hæver læseevnen med 10 pct., hæver man også indkomsten med 3 pct. og dermed skattegrundlaget så meget, at ordningen løber rundt efter 2 år.
Aage Frandsen (SF), 1998-10-22:
Men jeg er glad for, at f.eks. Socialdemokratiets ordfører hæfter sig ved, at kvalitetsbegrebet er meget bredere end det, som ligger i embedsmandsrapporten. Der er flere, der har været inde på denne rapport, og jeg vil gerne understrege, for at der ikke skal være nogen misforståelse, at vi synes, rapporten er glimrende.
Martin Lidegaard (RV), 2016-04-19:
Det er også derfor, vi har lagt vægt på – som man kan se af den politiske aftale, der er optrykt i betænkningen – at vi får mulighed for at komme ind og diskutere, hvis det bliver aktuelt, hvad det er for en mission, hvad det er for nogle mål, og hvad det er for en exitstrategi, der i givet fald skal være.
Tom Behnke (FRI), 2000-02-10:
Derfor skal vi selvfølgelig sørge for, at virksomhederne har lyst til at ansætte nogle, men så bøvlet, som det er i dag, kunne jeg aldrig drømme om at gøre det. Når vi taler om de yngste, og hvor vi skal lægge frøet, som skal have lov til at spire, således at de unge, når de bliver voksne og får mulighed for det, kan starte deres egen virksomhed, da er der ingen tvivl om, at vi i Frihed 2000 ser det som et must, at man sørger for, at dén del af undervisningen foregår ved gæstelærere. Man må trække erhvervsfolk ind ude fra det pulserende erhvervsliv og sørge for, at det er dem, der står for undervisningen af de unge, og at det er dem, der giver de unge inspirationen til at starte selv.
Theresa Scavenius (UFG), 2024-04-17:
Det, den grundlæggende politiske samtale her handler om, er jo: Skal vi styre vores vandsektor økonomisk, eller skal vi have en større grad af planlægningsmæssig tilgang fokuseret på vandkvalitet, bekæmpelse af forurening og overvejelser om, hvad vi ønsker at bruge den her sektor til i forhold til klimatilpasning og andre ting?
Jann Sjursen (KRF), 2002-05-23:
Jeg tager det som givet, at et nationalt kompromis ikke bare skal opfattes som, at man så laver en aftale med Dansk Folkeparti om at gennemføre det, som man sagde før valget, men at man er villig til også at bøje sig mod midten og måske også mod Socialdemokratiet med henblik på at nå et nationalt kompromis.
Kim Edberg Andersen (DD), 2025-03-28:
For når vi ser, at der er ramadanfester på et rådhus, så er det et knæfald for det, vi ikke vil, og når vi ligesom før med kønsopdelte svømmehaller ser, at man kan dispensere sig ud af det eller kalde det noget andet, og man igen så kan lukke øjnene i 10 år, indtil der er nogle, der gør noget ved det, så kan vi jo godt sige, at det kunne man henholde under sharia.
Johan Lund Olsen (IA), 2015-05-26:
Inuit Ataqatigiit glæder sig over, at et enigt lovudvalg i Inatsisartut ligeledes bakker op om at få børneloven fra 1963 på plads, hvilket vi har påpeget, da loven er forældet og f.eks. ikke giver mulighed for at anerkende begge forældre hos par af samme køn, det såkaldte medmoderskab.
Marianne Jelved (RV), 1998-06-24:
Det er også tilkendegivet af skatteministeren så sent som i dag her fra talerstolen, at hvis renteniveauet falder endnu mere, end det allerede er faldet, så er det klart, at 26-procents-niveauet for pensionsopsparingsafgiften eller -beskatningen er forkert, og så skal den reduceres.
Per Stig Møller (KF), 2005-04-06:
Men det, jeg lægger vægt på – og der tror jeg såmænd ikke, vi er så uenige – er, at vi skal gøre, hvad vi kan for at vise regimet, at vi ikke accepterer det, altså sanktioner over for regimet, selv om de åbenbart ikke virker, men det er dog et signal.
Claus Hjort Frederiksen (V), 2009-09-08:
Vi investerer i veje og jernbaner, i bedre fysiske rammer i dagtilbud, folkeskoler og på ældreområdet, i ny og moderne sygehusstruktur, og vi vil igangsætte et teknologisk løft af universiteternes laboratorier til gavn for fremtidens forskning.
Rasmus Jarlov (KF), 2017-12-12:
Apropos det her med at man ikke skal være bedrevidende over for lønmodtagere og fortælle dem, hvad der er bedst for dem, kunne man så ikke lade folk beholde deres egne penge, i stedet for at staten kommer og tager dem fra dem og så beslutter, at de skal sættes ind på en feriekonto?
Poul Fischer (DF), 2002-04-16:
Der er derfor ingen tvivl om, at skal Post Danmark fortsat være en rentabel virksomhed, skal virksomheden videreudvikle sig ud over dens kerneområder, herunder bl.a. med en ny type postformidling, der forener den traditionelle postomdeling og den elektroniske post via computer, hvilket man også arbejder på.
Peder Hvelplund (EL), 2017-02-03:
Ligeledes ved vi det fra mange af de påbud, der er kommet fra Arbejdstilsynet efter deres besøg på danske hospitalsafdelinger, som f.eks. sagen fra intensivafsnittet på Anæstesiologisk Afdeling i Køge, hvor hårdt presset personale så sig nødsaget til at gå på kompromis med deres faglighed og skrue op for den beroligende medicin hos indlagte, fordi de blev nødt til at tage sig af andre opgaver.
Peter Duetoft (CD), 1998-12-16:
Det er selvfølgelig altid en beklagelig situation. Til gengæld mener vi, at der er mere gevinst i at være med og få nogle af sine ting gennemført, så de bliver til noget, i stedet for at stå udenfor og flagre med et flag og stemme for det rigtige, som aldrig bliver til noget. Det er altså en markering af, at der f.eks. om de sindslidende er stillet ændringsforslag, som jeg personlig gerne ville støtte, men som ikke er kommet igennem under forligsforhandlingerne.
Charlotte Dyremose (KF), 2008-04-25:
Konfronteret i Kristeligt Dagblad med, hvorvidt det her handlede om fine fornemmelser i forhold til at gå ned på et kirkekontor og føle sig krænket der, afslørede samme radikale folketingskandidat, også baptist, at nej, det var sådan set ikke det, det handlede om; det her var ren salamimetode og hans forsøg på at få adskilt kirke og stat.
Gitte Lillelund Bech (V), 2007-11-30:
Da vi i foråret omlagde bilafgifterne for at understøtte mere miljørigtige biler, var et af formålene rent faktisk, at vi skulle reducere de afgiftsmæssige incitamenter til, at man anskaffede sig en stor varebil frem for en mindre og mere miljørigtig varebil.
Johs. Poulsen (RV), 2006-11-09:
Det Radikale Venstres hovedmotiv for at indgå i et samarbejde med regeringen og Dansk Folkeparti om det fremtidige reguleringsgrundlag har primært været et stærkt ønske om, at flytningen af opgaven fra amterne til kommunerne i forbindelse med strukturreformen ikke må medføre en svækkelse af beskyttelsen af natur og miljø.
Karina Lorentzen Dehnhardt (SF), 2024-01-16:
Siden 2010 har vi set en voldsom stigning i antallet af anmeldte voldtægter, og det er der en god forklaring på, bl.a. at man ændrer registreringspraksis på et tidspunkt, og tal fra Danmarks Statistik viser også, at der var 398 anmeldelser i hele 2010, og det er så steget til næsten 2.000 i 2022.
Peter Skaarup (DD), 2022-10-06:
Men jeg kunne godt tænke mig at høre hr. Lars Løkke Rasmussen: Hvad er det egentlig ved den regeringsperiode, der har været med Mette Frederiksen som statsminister, der gør, at Moderaterne og hr. Lars Løkke Rasmussen ikke vil udelukke, at Mette Frederiksen kan tage en periode mere?
Kirsten Normann Andersen (SF), 2018-05-16:
Ja, der er rigtig mange, som man kan komme til lige at sende en ansøgning, lige fra madordning til indkøbsordning, til fodterapeut, til hjælp til træning, til hjælpemidler, til undersøgelser hos læger og hospitaler, til pension og tilskud til medicin og nye regninger, der skal betales, og meget andet, som bliver noget nyt i hverdagen for den borger, som pludselig bliver afhængig af noget hjælp.
Line Barfod (EL), 2003-10-30:
Selvfølgelig handler finansloven om prioriteringer, men det kunne jo være, at man valgte at sige, at man prioriterer børn og det, at folk skal have tilskud, hvis de får flere børn på én gang, lige så højt, som man i sin tid prioriterede, at en efterlevende skal have efterlevelseshjælp i tilfælde af dødsfald.
Nicolai Wammen (S), 2003-12-12:
Det er også et svar til fru Charlotte Dyremose: Det tidspunkt, hvor taksterne virkelig steg, kom under den nuværende regering, fordi den har presset kommunerne helt i bund, så man ude i kommunalbestyrelserne bliver nødt til ikke bare at vende hver eneste krone, men også stramme hver eneste skrue.
Anni Matthiesen (V), 2018-02-02:
Jeg vil egentlig gerne bede om en kommentar fra ordføreren til det, der står i den rapport, der blev udarbejdet af EVA tilbage i 2015, hvor det jo faktisk blev understreget, at netop især de små skoler ofte måtte sige nej til elever med særlige behov, og i langt de fleste tilfælde var begrundelserne økonomiske, altså at skolerne simpelt hen ikke havde råd til at sige ja til at optage dem.
Sanne Rubinke (SF), 2015-01-29:
På græsrodsniveau og ofte lokalt forankret blomstrer fællesskaber frem, som flere også har nævnt, hvor privatpersoner deler og bytter børnetøj, plæneklippere, partytelte, husholdningsmaskiner, biler, møbler, afgrøder fra haven og småtjenester i kategorien: hvis du slår mit græs, kan jeg sy et par gardiner til dig.
Jens Rohde (V), 2004-10-07:
Socialdemokraterne har jo selv lavet en hjemmeside, hvor man kan gå ind og beregne, hvad det betyder for den enkelte husstandsindkomst, hvis Socialdemokraterne får gennemført deres forslag, og her kan jeg tage et eksempel fra Silkeborg med en husstandsindkomst på omkring 450.000 kr.
Knud Kristensen (KF), 2009-04-29:
Men nu har Socialdemokraterne jo indgået et politisk ægteskab med SF, og SF er jo parat til at hæve selskabsskatten, og de er parat til, at der skal være overskudsdeling osv. Når nu Socialdemokraterne og SF går så meget og så tæt sammen om det politiske udspil, er det så også Socialdemokraternes politik netop at ville lægge en større belastning på erhvervslivet?
Eigil Andersen (SF), 2012-11-08:
Så ville det da være meget bedre, hvis det var sådan, at den tid, man brugte på bureaukratiet, på at indkalde til unødvendige samtaler og at sætte kryds i et skema, blev anvendt til at finde frem til f.eks. en arbejdsmulighed for den pågældende arbejdsløse eller finde et kursus frem, som den pågældende kunne have glæde af, med henblik på at stå bedre for at få et job i fremtiden.
Morten Helveg Petersen (RV), 2002-03-20:
Besparelser på uddannelse og ulandsbistand, støtten til landene i Central- og Østeuropa, kultur, miljø og menneskerettigheder giver et billede af en finanslov, der ikke peger fremad, men tilbage - tilbage til en tid, hvor man troede, man kunne lukke øjnene for, hvad der sker i verden omkring os, tilbage til en tid, hvor det internationale ikke spillede en så stor rolle, som det gør i dag, og som det vil gøre i fremtiden.
Finn Sørensen (EL), 2014-05-09:
Så må jeg bare tage udgangspunkt i, at ordføreren åbenbart ikke kender ILO-konventionens bestemmelser, for det her forslag handler om at udstrække konventionens bestemmelser om arbejdsklausuler sådan, at de ikke kun gælder statslige virksomheder, men også regionale og kommunale myndigheder og virksomheder.
Jann Sjursen (KRF), 2003-01-21:
Jeg vil godt understrege, at for Kristeligt Folkeparti er det egentlig temmelig uinteressant, om den næse, finansministeren nu får, bliver på 7 eller på 17 cm, det er i virkeligheden for os at se ikke det helt og aldeles afgørende og interessante i denne her sag.
Martin Henriksen (DF), 2013-04-16:
For når man fra Enhedslistens side går ud og f.eks. kritiserer det her lovforslag for, at det ikke er vidtgående nok, og at der burde være mulighed for tre eller fire forældre, så er det jo med det udgangspunkt, at de forældre har været involveret i barnet og derfor skal have ret til barnet.
Carsten Hansen (S), 2005-06-14:
Men der, hvor vi er nervøse, er i forbindelse med de 4.400 børn med meget vidtgående handicap, der, som vi siger, kan ende med at koste en bondegård eller spidsen af en jetjager eller mere, fordi de har så udpræget et behov for at få en helt særlig tilrettelagt undervisning og nogle helt særlige behov, der skal opfyldes i forhold til det materielle osv.
Line Barfod (EL), 2008-06-04:
Jeg synes også, det er tankevækkende, at meget af det, der er brug for for at gøre en indsats i forhold til reproduktiv sundhed, i forhold til at sikre kvinderne i forbindelse med graviditet og fødsel eller forebygge, at de konstant bliver gravide, jo er helt lavteknologisk.
Holger Graversen (S), 1999-05-28:
Såfremt det skulle vise sig hensigtsmæssigt at justere bidraget væsentligt, eller såfremt der skulle ske en væsentlig ændring i opgavernes karakter, vil regeringen rådføre sig med Det Udenrigspolitiske Nævn herom, eller om nødvendigt på ny forelægge sagen for Folketinget.«
Pernille Vermund (NB), 2020-06-18:
Hvis man har så principielle og ideologiske synspunkter, i forhold til om man som borger i en retsstat, hvor man er sigtet for en forbrydelse, bliver registreret af politiet, også med fingeraftryk, hvorfor så ikke stille forslag om, at den registrering overhovedet ikke skal gemmes, at man ikke skal have lov til at beholde den i 10 år?
Marianne Bigum (SF), 2025-01-14:
Og jeg vil sige, at min bekymring lige nu jo er, at vi faktisk har rigtig gode løsninger lige nu, der er udviklet, men ligger og samler støv på hylderne, fordi man ikke politisk går ind og siger: I skal altså også bruge det, der er; I skal også bruge alt det, vi med den ene hånd har udviklet med støtte fra MUDP, og alle de ting, I godt kan.
Mette Reissmann (S), 2014-12-02:
I forhold til flygtninges situation på daværende tidspunkt og frem til i dag vil jeg sige, at det er således, at vi fra Socialdemokraternes side – selvfølgelig sammen med Enhedslisten og SF – i den nuværende finanslovsaftale har valgt at sikre flygtninge, således at de ikke kommer til at skulle imødese en fattigdom, som er på et niveau, som man ganske enkelt ikke kan leve på.
Martin Lidegaard (RV), 2014-10-02:
Jeg vil forsøge her at opsummere de svar, der er blevet givet både under lovgivningsprocessen og i går aftes, i et forsøg på at skabe en klarhed, der forhåbentlig kan resultere i, at vi om ganske kort tid i værdighed kan give vores soldater den opbakning, de fortjener.
Meta Fuglsang (SF), 2009-11-05:
Det, den her debat indtil nu har vist, er, at forespørgerne her har mulighed for i dag at samle Folketingets partier om en fælles holdning, hvis de går ind og laver den tilføjelse, som hr. Karsten Lauritzen gjorde her fra talerstolen, nemlig at man selvfølgelig ikke kan afvise, at der fremover skal ske ændringer.
Morten Østergaard (RV), 2006-11-08:
Derfor må spørgsmålet til integrationsministeren være: Er opfordringen ikke til alle dem, der nu har sager, som de synes bliver uretfærdigt behandlet, at der skal samles underskrifter ind, og man skal gå til pressen, og man må selv henvende sig til FN, hvis man mener, de har en anden vurdering, der kunne være relevant for sagen, for ministeren har ingen planer om initiativer?
Pernille Rosenkrantz-Theil (S), 2015-12-16:
Det vil sige, at medmindre finansministeren siger noget helt andet i sit andet svar, kan jeg altså konkludere, at det, man har gjort med den her aftale, er, at man har sagt: Vi bliver ved med at ville spare på boligydelsen, det er vores hensigt, når man er regeringen og Dansk Folkeparti, og samtidig giver vi håndslag på, at nu giver vi så nogle penge til de allerrigeste pensionister.
Jens Christian Larsen (V), 2003-10-21:
Jeg kan udvide mit svar til hr. Kristen Touborg med at oplyse, at Justitsministeriet er krumtappen i at udbrede emnet i forhold til de øvrige ressortministerier, og derfor tror jeg, at vi kan være ganske rolige for, at det ikke bare bliver inden for Justitsministeriets område, at spørgsmålet bliver behandlet, men også inden for alle øvrige områder.
Ole Sohn (SF), 2003-02-28:
Er det, når man har bortryddet de kemiske våben eller de atomvåben, som man overvejer at bruge i et præventivt taktisk angreb? Hvornår mener man, at situationen er stabil nok til, at man kan sende folk tilbage til et land, som bliver fuldstændig sønderbombet, efter at en tyran har siddet der så mange år?
Carina Christensen (KF), 2006-05-02:
Er det at gøre højskolerne i højere grad til en del af det formelle uddannelsessystem, hvor vi bl.a. arbejder for at få de unge hurtigere igennem osv. osv. osv., eller vil man holde fast i de her høje frihedsgrader, der er i højskoleverdenen, og er det den vej, man vil bygge videre på?
Elisabeth Arnold (RV), 2005-04-21:
Vi synes også, det er fint, at det bliver præciseret, at der er tilsynspligt med selskaber, institutioner, foreninger m.v., som inddrages i den offentlige forvaltning, så borgerne får samme mulighed for indsigt over for den slags selskaber, som de har over for den kommunale forvaltning i dag.
Ole M. Nielsen (KRF), 2002-05-14:
Der er også et element af afbalancering af den fordel, som rentefradragsretten er i ejendomsværdiskatten, så vi synes, at det er en god skat, også fordi det handler om, som også den radikale ordfører var inde på, at beskatte immobile aktiver, fordi de ikke er til at flytte ud af landet, og fordi vi har en interesse i at begrænse skatten på folks arbejdsindsats.
Hans Kristian Skibby (DF), 2018-03-15:
Vi skal bare være sikre på, at det også er foreneligt med de dataregistreringsregler, som også skal gælde, altså at hvis der er særlig følsomme informationer, det kan være personlige, havde jeg nær sagt, eller andre, så skal de her beføjelser til Erhvervsstyrelsen også ligge inden for en rimelig ramme.
Morten Østergaard (RV), 2016-12-05:
Det, jeg forstod ved den lejlighed, var, at Dansk Folkeparti også overvejede at gøre sig til talsmand for det, fordi man var meget optaget af – hvilket hr. Kristian Thulesen Dahl jo også har været i adskillige spørgetimer – under hvilke vilkår Storbritannien får lov til at træde ud af EU.
Simon Emil Ammitzbøll (RV), 2008-04-15:
Derfor er vi i den lidt mærkelige situation, at vi nu stemmer for SF's ændringsforslag og ikke kan støtte det endelige lovforslag, og baggrunden for det er simpelt hen, at det for os er fuldstændig afgørende, at der, når man laver et sådant register, som foreslås her, ikke er tale om folk, der er sigtede.
Kristian Jensen (V), 2002-12-06:
Og jeg synes, det er vigtigt at få slået fast, at hr. Ole Stavad tager fejl, når hr. Ole Stavad fremturer med, at skattestoppet konsekvent kommer de velhavende til gode. Skattestoppets del omkring de grønne afgifter kommer konsekvent i forhold til deres indkomst de laveste indkomster mest til gode i modsætning til, hvad der skete tidligere.
Sophie Løhde (V), 2016-01-13:
Der er behov for – det er også derfor, at jeg nævner det konkret – bl.a. initiativet med at udvikle forløbsplaner, med henblik på at vi selvfølgelig skal sikre, at borgere, uanset om man er diabetespatient i den ene region eller i den anden region, får en mere ensartet behandling.
Anni Matthiesen (V), 2025-04-24:
Jeg vil egentlig gerne tage fat der, hvor SF's ordfører sluttede, altså i forhold til det med, om vi ikke er nødt til at have styr på, hvad det helt nøjagtig er, vi gerne vil måle på, når vi nu, som jeg kan forstå det, gerne vil lave måltal.